Opsada Tsingtaoa
<s>Opsada Tsingtaoa, ponekad navođena i kao Opsada Tsingtaua odigrala se u jesen 1914. godine za vrijeme Prvog svjetskog rata kada su japanske i britanske snage nastojale zauzeti Tsingtao, kinesku luku na obali provincije Shandong i tadašnju glavnu bazu njemačke carske mornarice na Dalekom Istoku i Pacifiku.</s><s>Tsingtao je, iako formalno dio Republike Kine, temeljem njemačko-kineskog sporazuma iz 1898. godine bio dio tzv. Koncesije Zaliva Kiatschou pod njemačkom vlašću, a japansko nastojanje da, koristeći njemačku zauzetost na drugim bojištima, osvoji to područje i tako proširi uticaj na Kinu, bio glavni razlog da Japan objavi Njemačkoj rat i tako se priključi Antanti 23. augusta 1914.</s><s>Japanci su, koristeći svoju izrazitu nadmoć u pomorskim snagama, 27. oktobra uspostavili blokadu kojoj se kasnije priključilo nekoliko britanskih brodova.</s><s>Njemačke snage, uz koje se borila i posada austro-ugarske zaštićene krstarice SMS Kaiserin Elisabeth, su se odmah našle u teškoj situaciji, ali su pružile izuzetno žestok otpor, nanijevši Japancima gubitke na moru, ali i na kopnu, kada je 31. oktobra započeo kopneni napad na sam grad.</s><s>Ostavši bez municije, branitelji su se 7. novembra predali.</s><s>Opsada Tsingtaoa je predstavljalo jedinu bitku Prvog svjetskog rata na tlu tadašnje Kine, kao i prvi slučaj korištenja avijacije za napad na brodove (neuspjeli), prvo zračnog bombardiranja noću i, prema nekim tvrdnjama, prvi slučaj obaranja neprijateljskog aviona od strane 
drugog aviona.</s><s>Osvajanje Tsingtaoa je značajno ojačalo japansku poziciju u Kini, ali pokušaj da se ona dodatno ojača nekoliko mjeseci kasnije kroz Dvadeset i jedan zahtjev izazvalo negativne reakcije kako u samoj Kini, tako i u japanskim odnosima sa zapadnim saveznicima.</s><s>Japanci su Tsingtao napustili 1922. godine.</s>

<s>Izvori</s>

<s>Literatura</s>

<s>Sources</s>

<s></s>

<s>1914
Opsade
Bitke Prvog svjetskog rata
Historija Kine</s>

